NaiveNeuron/SloPal huggingface dataset:
K. Tóthová, poslankyňa: (2001-12-13):
Ďalej to, čo ste uviedli tých pár príkladov, pán poslanec, veď ja som o nich nehovorila. To je po prvé. Po ďalšie to sú návrhy z vašej dielne k vašim priaznivcom. Prečo nezastupujete záujmy všetkých nemocníc? Prečo nebojujete za vylepšenie stavu nemocníc a systému ako-takého? V tom je problém. Ďalej ja som povedala jedno, nedali ste peniaze na Súdnu radu. A na to nikto nereagoval, pretože mám pravdu a mám pravdu aj v tom, že vlastne je to orgán, ktorý má garantovať nezávislosť súdnictva a ten vám nevonia, ten nechcete a dali ste na veci, ktoré, no nebudem to opakovať, už som to uviedla. A navyše zavádzate, pán poslanec Brocka, pretože cesta do Kežmarku nebola cesta k nejakej chate, ale bola to dávno plánovaná spojnica medzi Popradom a Kežmarkom. A posledná poznámka, aby ste všetci tomu rozumeli. Sme znechutení a zhnusení v mojom prípade politickou korupciou, spôsobom, akým ste pristupovali na získanie poslancov. (Ozval sa zvuk časomiery.)
Nemky, Martin, poslanec NR SR (2016-06-16):
Pani predsedajúca, ďakujem pekne za slovo. Pán poslanec Viskupič, nikto z koalície podľa mňa nepovedal, že tento návrh je a priori zlý. Len keď povieme A, povedzme aj B. Nerobme z tohto zákona o obecnom zriadení trhací kalendár, nepovedzme, že sú obecná rada alebo mestská rada, zároveň komisie verejné a výbory mestských častí, ako aj ďalšie orgány napríklad poradné, čo som menoval, napríklad poradné komisie primátora pre bývanie už môžu byť neverejné. Však výbory mestských častí sú tie výbory, kde občania sa stretávajú a rozhodujú z toho konkrétneho miesta. Toto je práve ten orgán, ktorý, neviem ako by som to nazval, láme chleba, toto je ten orgán. Čiže nerobme z tohto zákona nejaký trhací kalendár s tým, že občanovi povieme, že toto je verejné, toto je neverejné. Buď sa na to pozrime komplexne, alebo to nechajme tak teda. Ďakujem.
Plavčan, Peter, minister školstva, vedy, výskumu a športu SR (2016-04-22):
Dobrý deň. Pán Sopko, ďakujem za kvalitné pripomienky a odporúčania k textu. Pokiaľ ide o pedagogický výskum, tak fakt je ten, že v rámci Kultúrnej a edukačnej grantovej agentúry možno bude v rámci pedagogického výskumu sa viac orientovať na odborovo-centrický výskum. A pokiaľ ide o odborárov, tak v pondelok budeme rokovať. Ďakujem pekne.
Kadúc, Miroslav, poslanec NR SR (2014-10-15):
Ďakujem veľmi pekne za faktické. Ja len pripomeniem pánovi ministrovi, že by naozaj mohol toto vysvetliť. Je to vhodné, aj keď teda s tým výpovedným dôvodom ja technicky nesúhlasím, teda ani filozoficky, ale minimálne by sa otvorila, otvorila by sa diskusia. Pán minister by potom mohol ukázať, či to myslí, alebo ako to myslí s riadením ministerstva, či naozaj chce alebo nechce znižovať nezamestnanosť, lebo doposiaľ, či sa na mňa pán minister bude hnevať alebo nebude, tie výsledky práce ukazujú, že no, sú žalostné tie výsledky a je mi to úprimne ľúto.
Hrnčiar, Andrej, podpredseda NR SR (2018-06-21):
Ďakujem. Takže vyhlasujem všeobecnú rozpravu za skončenú. Chce niekto zaujať stanovisko? Nikto. Prerušujem rokovanie o týchto bodoch programu. Tým pádom sme vyčerpali všetko, nakoľko sú termínované body, ktoré majú termín, teda prerokovania, zajtra 
o 9.00 hodine ráno, je to výročná správa Slovenského pozemkového fondu za rok 2017 a nasledovať bude výročná správa o činnosti Ústavu pamäti národa. Končím dnešný rokovací deň a prajem vám príjemný zvyšok večera. (Reakcie z pléna. Reakcia predsedajúceho mimo mikrofónu: „ Nič sa neposunulo, to bolo toto všetko.“ Reakcie z pléna. Reakcia predsedajúceho mimo mikrofónu: „Hlasovanie v pondelok o piatej.“ Reakcie z pléna. Reakcia predsedajúceho mimo mikrofónu: „Ešte máme osem minút na to, na všeobecné súhlasy. Môžme to presunúť na september, keď sa dohodneme.“ Reakcie z pléna.) (Prerušenie rokovania o 18.54 hodine.)
Laurenčík, Milan, podpredseda NR SR (2022-03-24):
Prosím, prezentujme sa a hlasujeme. (Hlasovanie.) Prítomných 124, za 49, proti 28, zdržalo sa 45, 2 nehlasovali. Konštatujem, že sme navrhované uznesenie neschválili. Teraz budeme hlasovať o bode 82 schváleného programu, ktorým je druhé čítanie o vládnom návrhu, ktorým sa mení a dopĺňa zákon č. 461/2003 Z. z. o sociálnom poistení (tlač 760). Spoločným spravodajcom je člen výboru pre sociálne veci pán poslanec Peter Cmorej. Prosím ho, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 760.)
P. Hrušovský, predseda NR SR: (2004-02-03):
(Hlasovanie.) 133 prítomných, 31 za, 15 proti, 85 sa zdržalo, 2 nehlasovali. Návrh sme neschválili. Pani poslankyňa Tkáčová je poverená výborom, aby predniesla návrh uznesení k prerokúvanému zákonu č. 100/1977 pod tlačou 527. Pani poslankyňa Tkáčová. (Hlasovanie o návrhu poslancov Národnej rady Slovenskej republiky Branislava Opaterného a Ivana Šimka na vydanie zákona, ktorým sa mení a dopĺňa zákon Slovenskej národnej rady č. 100/1977 Zb. o hospodárení v lesoch a štátnej správe lesného hospodárstva v znení neskorších predpisov a o zmene zákona Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov a o zmene niektorých zákonov , tlač 527.)
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) Prítomných 137 poslancov, za 73, 20 sa zdržalo, pardon, proti bolo 20, zdržalo sa 44. Konštatujem, že sme tento návrh schválili. Ďalej prosím spoločného spravodajcu z výboru pre pôdohospodárstvo a životné prostredie poslanca Martina Fecka, aby uvádzal hlasovanie o bode 52 programu, je to druhé čítanie o vládnom návrhu zákona, ktorým sa mení a dopĺňa katastrálny zákon, je to tlač 1468. Nech sa páči pán poslanec, máte slovo. [Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení neskorších predpisov a ktorým sa menia a dopĺňajú niektoré zákony , tlač 1468.]
Figeľ, Ján, poslanec NR SR (2012-04-04):
Sľubujem. (Potlesk.)
Madej, Róbert, poslanec NR SR (2015-12-09):
Ďakujem veľmi pekne. Ja som bol v zásade vyzvaný kolegom, aby som sa vyjadril. V prvom rade, pokiaľ ide o legitímne očakávania, absolútne správne ste, pán poslanec, identifikovali, že ten veriteľ, ktorý uplatnil svoju pohľadávku na súde a dostal rozsudok bez ohľadu na to, či si myslíme, že je správny, morálny, zákonný, dôvodný, tak má legitímne očakávanie súčasne potvrdené aj súdom. Na to, aby sme mohli na jednej strane pomôcť ľuďom, to znamená zastaviť exekučné konanie, zastaviť exekučné konanie, aby už voči tej osobe nebolo vedené exekučné konanie na podklade takéhoto exekučného titulu, sme sa museli vysporiadať práve s legitímnymi očakávaniami veriteľa a dať mu šancu, aby tú svoju pohľadávku, ktorú uplatnil, mohol uplatniť v novom konaní, v ktorom by ale už podľa riadnych predpisov sa prihliadalo na spotrebiteľské právo. Tým sú naplnené jeho legitímne očakávania. Naozaj išli sme na maximálnu možnú hranicu, do ktorej sme sa mohli dostať z hľadiska ústavnosti tohto právneho predpisu a súladu aj z hľadiska s dohovorom o ochrane základných práv. Samozrejme, uvidíme, ako v aplikačnej praxi k tomu pristúpia všeobecné súdy, Ústavný súd a Európsky súd pre ľudské práva. Pokiaľ ide o pozmeňovacie návrhy, tak ja by som vám tu chcel, pán poslanec, verejne deklarovať, že aj tento veľký pozmeňovací návrh, ako aj návrh zákona samotný videli tak kolegovia z ministerstva spravodlivosti, videli kolegovia z ministerstva financií a videla Národná banka. Dokonca niektoré nápady, a to potom poviem, aj keď budem čítať pozmeňovací návrh, boli práve z Národnej banky. Patrí im za to vďaka, pretože práve všetci títo sa spojili, aby odstránili neduhy, ktoré sú pri spotrebiteľských veciach dnes.
Hrnčiar, Andrej, podpredseda NR SR (2017-09-12):
Otváram všeobecnú rozpravu. Do rozpravy som dostal jednu písomnú prihlášku, prihlásil sa pán poslanec Dostál, ale pani navrhovateľka má prednosť. Nech sa páči.
Zmajkovičová, Renáta, podpredsedníčka NR SR (2013-06-04):
Vyhlasujem všeobecnú rozpravu za skončenú. Pán poslanec, chcete sa vyjadriť? Nech sa páči.
Hlina, Alojz, poslanec NR SR (2014-01-28):
A 83 podpisov či hlasov bolo? (Ruch v sále. Prerušenie vystúpenia predsedajúcim.)
M. Číž, podpredseda NR SR: (2007-10-29):
Teraz má slovo pán poslanec Horváth.
P. Paška, predseda NR SR: (2008-01-30):
Ešte predtým, ako dám slovo pánovi poslancovi Kovarčíkovi, chcem využiť, keďže sa blíži čas 10.30 hodina, túto situáciu a znova požiadať predstaviteľov parlamentných poslaneckých klubov, ale aj lídrov parlamentných politických strán, aby sme sa zišli o 10.30 hodine na grémiu. Zároveň vás chcem všetkých informovať, že o účasť na grémiu požiadal pán prezident Slovenskej republiky Ivan Gašparovič. Ďakujem pekne. Teraz, nech sa páči, pán Kovarčík.
M. Hort, podpredseda NR SR: (2008-11-05):
Faktické poznámky, resp. potrebu vyjadriť sa vo faktickej poznámke neevidujem zo strany poslancov, a preto teraz dávam slovo Tiborovi Lebockému, ktorý je prihlásený druhý do rozpravy. Nech sa páči.
Blcháč, Ján, poslanec NR SR (2022-09-28):
Ďakujem. Prosím, pán predseda, aby ste dali hlasovať o tom, že Národná rada sa uzniesla v zmysle § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Zmajkovičová, Renáta, podpredsedníčka NR SR (2014-06-03):
Pán poslanec Jarjabek.
Laššáková, Jana, podpredsedníčka NR SR (2015-07-02):
Na vystúpenie pani poslankyne s faktickými poznámkami páni poslanci Zajac, Beblavý, Lipšic a Hraško. Končím možnosť prihlásiť sa s faktickými poznámkami. Nech sa páči, pán poslanec Zajac.
Glváč, Martin, podpredseda NR SR (2017-12-21):
Ďalší v rozprave vystúpi pán poslanec Dostál, nech sa páči.
Laššáková, Jana, podpredsedníčka NR SR (2015-05-13):
Pán poslanec Novotný.
Pčolinský, Peter, podpredseda NR SR (2022-11-30):
S ďalšou faktickou pán poslanec Dostál.
B. Bugár, podpredseda NR SR: (2006-04-19):
(Hlasovanie.) Prítomných 129, za 127, zdržali sa 2. Konštatujem, že zákon sme schválili, prosím teraz pána poslanca Kuljačeka, aby ako spravodajca uviedol jednotlivé návrhy uznesení k vládnemu návrhu zákona, ktorým sa mení a dopĺňa zákon č. 105/2004 Z. z. o spotrebnej dani z liehu a o zmene a doplnení niektorých iných zákonov, tlač 1490. Nech sa páči. P. Kuljaček, poslanec: Vážený pán predsedajúci, v rozprave vystúpili celkom 3 poslanci, ktorí podali 4 pozmeňujúce návrhy. Najskôr však budeme hlasovať, najskôr však budeme hlasovať o bodoch spoločnej správy. Pán predsedajúci, dajte hlasovať spoločne o bodoch 1, 2, 5, 9, 13, 14, 15, 16, 18, 19, 23, 24, 26, 27, 32, 33 a 34 s odporúčaním gestorského výboru schváliť.
Bittó Cigániková, Jana, poslankyňa NR SR (2023-03-14):
No, Vlaďka, ja som sa snažila držať tu v Národnej rade trošku bokom od tohto návrhu zákona preto, aby som tú nenávisť, ktorá je voči mne väčšinou smerovaná, nepreniesla na tvoj šľachetný návrh zákona. Ale vidím, že to nepomohlo a mrzí ma to. Napriek tomu s niektorými argumentami, niektoré argumenty viem pochopiť. Konkrétne napríklad ten argument, že nebude dosť miesta. Ale veď na to si reagovala, o tom sme sa bavili. Reagovala si jednak tým, že však dobre, keď nie je miesto, tak môže, môžu tam byť nejaké náhradné formy, napríklad aj tá stolička, už keď nevyhnutne sa nedá inak v tých, tých nemocniciach, kde tie miesto nie je, kde to miesto nie je. Bavila som sa aj ja s nemocnicami, ja som jazdila dva, vyše dva týždne kvôli tomuto po nemocniciach a bavila som sa s tými, ktoré sa báli o to miesto. No tak, samozrejme, vieme to vyriešiť tým, že dáme financie na to, aby sa to miesto dostavalo. Ale dovtedy tvoj návrh zákona pozná riešenie. Takisto je to... takže sčasti pochopiteľné a zároveň považujem to za vyriešené tak, ako sa v súčasnosti dá. Potom je tam ten stres rodiča a zasahovanie do tej zdravotnej starostlivosti. To chápem túto obavu zdravotníkov. Na druhej strane ty ju chápeš tiež, preto si tam zahrnula do toho návrhu zákona, že práve ten lekár bude rozhodovať o tom, či tam môže, alebo nemôže byť prítomný ten rodič, a v prípade, že by bola nejaká ohrozená zdravotná starostlivosť, vie okamžite zasiahnuť. No a v podstate to tretie, čo tu počúvame, tak to je to pozeranie sa na prsty tým zdravotníkom, ktoré je spojené, neklamme si, aj s materiálno-technickým vybave... zabezpečením tých pracovísk, kde tí zdravotníci sú pod takým stresom a takým tlakom v takých podmienkach, že keby aj neviem ako chceli, nemôžu všetko zaručene dodržať. A jednoducho z toho majú obavy, ale tento zákon len pomôže to zmeniť. To, to nemôže byť tak, že budeme tu hovoriť, že lekári, lekárka povie, nepotrebujem chodiť po súdoch, lekár musí byť, nemôže byť v strese. A čo ten rodič? Ten môže byť v strese? Čo to dieťa? Ono má svoje práva. No tak neblbnime, ľudia!
Balódi, Ladislav, poslanec NR SR (2018-03-23):
Sľubujem. (Potlesk.)
Žiga, Peter, podpredseda NR SR (2024-06-27):
Prezentujme sa a hlasujme. (Hlasovanie.) 140 prítomných, 57 za, 1 proti, 79 sa zdržalo, 3 nehlasovali. Konštatujem, že Národná rada sa uzniesla že nebude pokračovať v rokovaní o návrhu zákona. Ešte sa vrátim k pánovi poslancovi Škripekovi, aby som to, aby som tomu dal náležitú vážnosť, samozrejme, sa budeme tým zaoberať, či mohol niekto hlasovať v mene vašom, alebo došlo k nejakému zlyhaniu, alebo čo sa stalo. Takže viem, že to je tak poňaté trošku, trošku humorne. (Smiech v sále.) Ale nie, ja zistím u technikov, že čo sa, čo sa udialo a budete, budete informovaný. V každom prípade berieme na vedomie, že ste za daný zákon nehlasovali a dali ste to aj verejne najavo. (Reakcie z pléna.) Dobre, budeme pokračovať v prerušenom rokovaní v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 516 o Audiovizuálnom fonde, tlač 152, bod 110 schváleného zákona. Podľa príslušného paragrafu sa o slovo prihlásila pani ministerka kultúry. Súčasne prosím poslanca Romana Michelka, aby zaujal miesto určené pre navrhovateľov a spoločnú spravodajkyňu z výboru pre kultúru a médiá pani poslankyňu Laššákovú, aby zaujala miesto určené pre spravodajcu. Nech sa páči, pani ministerka, máte slovo.
Senko, Ján, poslanec NR SR (2011-04-05):
Áno, pán podpredseda, koalícia sa potrebuje zlepiť, zlepiť sa pevnejšie, použiť dobré lepidlo. Čo tam po predvolebných sľuboch o tom, že nebude privatizovať. Treba uspokojiť Matoviča a Viskupiča, aby mohli držať transparenty pred rečníckym pultom. (Potlesk.) Čo si myslíte, že ich budú držať len tak? Veď aj v Trnave je tepláreň, snáď. Aby (Hlasy z pléna.), aby pritvorili ústa poslancom z OKS, lebo ich začínajú príliš otvárať. Vedia, že aj Bugár im to umožní, lebo potrebuje zoslabiť používanie štátneho slovenského jazyka na národnostne zmiešanom území a doriešiť dvojaké občianstvo v prospech slovenských Maďarov tu žijúcich. KDH si možno pod pánom Figeľom takisto príde na svoje a SDKÚ má z privatizácie veľmi dobré skúsenosti, nakoniec pán Kaník začínal s privatizáciou formou holandských dražieb. Dokonca sa mu podarilo sprivatizovať aj celý dôchodkový systém a teraz sa usmieva, ako si dôchodcovské správcovské spoločnosti za jeho prispenia tu na našom slovenskom trhu žijú. (Potlesk.)
Číž, Miroslav, podpredseda NR SR (2015-12-08):
Faktické poznámky – páni poslanci Vašečka, Brocka, Bublavý. Pokiaľ je to všetko, uzatváram možnosť prihlásiť sa s faktickou poznámkou. Slovo má pán poslanec Vašečka.
P. Hrušovský, podpredseda NR SR: (2001-11-07):
(Hlasovanie.) Prítomných je 110 poslancov, za 39, proti 38, zdržalo sa 29, nehlasovali 4. Návrh sme neschválili. E. Dolník, poslankyňa: Nasleduje v poradí jej druhý návrh.
M. Číž, podpredseda NR SR: (2008-11-25):
Slovo má pán poslanec Štefanec.
Petrák, Ľubomír, poslanec NR SR (2015-03-12):
Pán predseda, 4. pozmeňujúci bod pána poslanca Poliačika je vecne identický s 1. pozmeňujúcim návrhom pána poslanca Fronca. To znamená, navrhujem, keďže Národná rada o tomto návrhu vecne už rozhodla, aby sme o tomto návrhu nehlasovali.
Bugár, Béla, podpredseda NR SR (2018-03-13):
Ďakujem. Vážené panie poslankyne, vážení páni poslanci, samozrejme, o návrhoch zobrať späť návrhy jednotlivých zákonov hlasovať nebudeme, to sa berie len na vedomie. Máme ale hlasovať o procedurálnom návrhu pána poslanca Beblavého, ktorý teda žiada, aby sme body 2, 5, 7, 19 až 24 z tejto schôdze... Vybrali? (Reakcia z pléna.) Presunuli. (Reakcia z pléna.) Ale neviem, nemáte napísané, že kde, kam. (Reakcia z pléna.) Na ďalšiu schôdzu? (Reakcia z pléna.) Môžem to takto opraviť, na ďalšiu schôdzu? Zapnite mikrofón pánovi poslancovi.
Klus, Martin, poslanec NR SR (2017-02-02):
Ďakujem pekne, páni, za konštruktívne príspevky a oceňujem aj ten neosobný tón, ktorý ste zvolili. Rovnako pán Bublavý, ako aj pán Číž. Dovolím si vám teda odpovedať na pár otázok, ktoré ste položili. Americký politický systém je postavený na princípe jednokolového systému voliteľov. Myslím, že je veľmi ťažko porovnateľný so systémom, ktorý máme vo vyšších územných celkoch na Slovensku alebo v prezidentských voľbách na Slovensku. Faktom ale je, že aj v týchto voľbách, podobne ako v roku 2000, v týchto prezidentských voľbách nevyhral kandidát, ktorý získal najviac hlasov. Čiže aj v Spojených štátoch sa už začína diskutovať, že či práve tento systém voliteľov nie je už príliš staromódny, a možnože prejdú do takého režimu, ako máme dnes vo Francúzsku a ktorý, verím, že zostane aj na Slovensku, ktorý by umožnil, aby sa hlasovalo v dvojkolových voľbách. Myslím, že by to bolo omnoho viac fér, a myslím si, že dnes by prezidentom Spojených štátov nebol Donald Trump. Ale to je len domnienka. Pokiaľ ide o národné záujmy, tak ako ste ich spomínali v súvislosti s voľbami do vyšších územných celkov a ich rozložením v roku 2001. No, ja osobne si myslím, že ten takzvaný symetrický model nebol najšťastnejší. Keď už sme prechádzali na systém vyšších územných celkov, mali sme omnoho intenzívnejšie uvažovať nad prirodzenými regiónmi, pôvodne šestnástimi alebo neskôr dvanástimi, ktoré navrhoval vtedajší splnomocnenec vlády pán Nižňanský. Urobil sa politický obchod, na ktorý doplácame dodnes veľmi nízkou účasťou, nestotožnením sa s regiónmi a možno aj nie celkom vyhovujúcim presunom kompetencií v rámci fiškálnej decentralizácie na vyššie územné celky. To je aj moja odpoveď na to, aký má dnes návrh pán poslanec Beblavý, že je jednoduchšie vyššie územné celky zrušiť. Ja osobne sa s tým nestotožňujem. A keď hovoríme o finančných zdrojoch, no ak by sme išli len po peniazoch, potom by sme mohli zrušiť voľby úplne. Ja si myslím, že tých dva a pol milióna, ktoré sme vynaložili na druhé kolo, nám stoja za to, aby sme vygenerovali najlepšieho kandidáta.
Laššáková, Jana, podpredsedníčka NR SR (2015-09-23):
Na vystúpenie pána poslanca s faktickou poznámkou pán poslanec Viskupič. Končím možnosť prihlásiť sa s faktickými poznámkami. Nech sa páči, pán poslanec.
Blanár, Juraj, podpredseda NR SR (2023-03-14):
Pán poslanec Marek Kotleba by mal teraz vystúpiť v rozprave, avšak blížime sa už o minútu k devätnástej hodine, kedy nám končí oficiálny rokovací čas tohto dňa, takže prerušujem rokovanie o tomto bode. Budeme pokračovať zajtra o deviatej hodine v rozprave vystúpením pána poslanca Mareka Kotlebu. Ďakujem pánovi navrhovateľovi, ďakujem aj pánovi spravodajcovi. A ešte vás... dám informáciu. (Reakcia z pléna.) Len na upresnenie, že zajtra máme ešte o deviatej ten radiačný zákon a potom bude pokračovať rozprava o tomto bode a po skončení budeme pokračovať zákonom pána ministra dopravy Doležala, parlamentná tlač 1457. Toľko informácia pre vás. Ďakujem vám za spoluprácu a prajem pekný večer. Dovidenia zajtra. (Prerušenie rokovania o 19.00 hodine.) 113
Pellegrini, Peter, podpredseda NR SR (2020-09-24):
Ďakujem vám pekne, pán minister. Pokračujeme druhou otázkou, ktorú položil pán poslanec Peter Liba a je adresovaná pánovi podpredsedovi vlády a ministrovi hospodárstva Slovenskej republiky Richardovi Sulíkovi a znie: „Vážený pán minister hospodárstva, ešte v roku 2018 spoločnosť MH Invest II podpísala memorandum o porozumení s mestom Košice a Letiskom Košice. Cieľom memoranda bolo podporiť a urýchliť realizáciu dobudovania infraštruktúry v Priemyselnom parku Košice – Pereš. V rámci realizácie projektu je plánované vybudovanie nového cestného a električkového prístupu na Letisko Košice a k objektom v Priemyselnom parku Košice – Pereš. Pán minister, kedy budú začaté a ukončené práce na realizácii projektu?“ Nech sa páči, máte päť minút.
Laššáková, Jana, podpredsedníčka NR SR (2012-05-16):
Nehovorili ste k veci, takže...
Grendel, Gábor, podpredseda NR SR (2022-06-23):
Pán poslanec Pročko, poprosím vás nevykrikujte. (Hovorené súbežne s rečníkom.)
Pellegrini, Peter, predseda NR SR (2024-02-08):
Pán poslanec Galko.
P. Paška, predseda NR SR: (2007-06-20):
(Hlasovanie.) 141 prítomných, 62 za, 49 proti, 30 sa zdržalo. Ani tento posledný bod sme neschválili. Ďalej.
Kvorka, Ján, poslanec NR SR (2018-06-14):
Ďakujem za slovo, pán predseda. Vážené kolegyne, kolegovia, Národná rada svojím uznesením č. 1124 zo 14. marca 2018, pridelila predmetný návrh poslancov na prerokovanie týmto výborom: ústavnoprávnemu výboru a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný poslanecký návrh zákona v lehote určenej uznesením Národnej rady Slovenskej republiky. Poslanci, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona. Ústavnoprávny výbor neprijal uznesenie, keďže návrh uznesenia nezískal súhlas nadpolovičnej väčšiny prítomných poslancov. Výbor pre pôdohospodárstva a životné prostredie uznesením č. 160 z 25. apríla 2018 s poslaneckým návrhom zákona súhlasil a odporučil ho Národnej rade Slovenskej republiky schváliť s pripomienkami. Z uznesení výborov Národnej rady Slovenskej republiky uvedených v bode III informácie vyplýva sedem pozmeňujúcich a doplňujúcich návrhov. Gestorský výbor prerokoval návrh spoločnej správy o prerokovaní predmetného návrhu poslancov. Výbor neprijal platné uznesenie v zmysle § 52 ods. 4 zákona o rokovacom poriadku. Uznesením výboru č. 154 z 28. februára 2018 ma výbor poveril v súlade s § 80 zákona o rokovacom poriadku za spoločného spravodajcu, ktorý predkladá predmetnú informáciu a bude predkladať návrh na ďalší postup. V súlade s oprávnením vyplývajúcim z § 80 ods. 2 zákona o rokovacom poriadku navrhujem, aby sa po skončení rozpravy o návrhu zákona v druhom čítaní hlasovalo spoločne o návrhoch uvedených pod bodmi 1 až 7 v časti IV prednesenej informácie. Pán predsedajúci, otvorte rozpravu.
M. Číž, podpredseda NR SR: (2009-12-02):
Teraz dávam slovo spoločnej spravodajkyni z výboru pre sociálne veci a bývanie pani poslankyni Ľubici Roškovej a bude informovať Národnú radu o výsledku rokovania výborov, samozrejme, a odôvodní aj návrh a stanoviská gestorského výboru. Máte slovo, pani spravodajkyňa.
Hort, Milan, podpredseda NR SR (2011-09-13):
Vážené panie poslankyne, vážení páni poslanci, v súlade s odhlasovanou zmenou programu budeme pokračovať v popoludňajšom rokovaní piateho dňa 22. schôdze Národnej rady druhým čítaním o vládnom návrhu zákona, ktorým sa mení a dopĺňa zákon č. 327/2005 Z. z. o poskytovaní právnej pomoci osobám v materiálnej núdzi v znení neskorších predpisov a ktorým sa menia a dopĺňajú niektoré zákony. Tento vládny návrh zákona má tlač 392 a spoločnú správu výborov máte ako tlač 392a. Vítam na rokovaní Národne rady ministerku spravodlivosti Luciu Žitňanskú a prosím ju, aby vládny návrh zákona zdôvodnila. Pani ministerka, nech sa páči. [Rokovanie o vládnom návrhu zákona, ktorým sa mení a dopĺňa zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. v znení neskorších prepisov a ktorým sa menia a dopĺňajú niektoré zákony , tlač 392.]
Krajniak, Milan, poslanec NR SR (2023-06-13):
Ďakujem pekne. Pán premiér, tomu ja rozumiem, že je ťažké zostavovať rozpočet v takejto chaotickej dobe a teda zostavovať PVV-čko a robiť nejaké kalkulácie na príjmy a výdavky. Asi si viete teraz predstaviť, aké to bolo zaujímavé robiť to v apríli 2020, kedy naozaj nikto nevedel odhadnúť účinky pandémie. Ale vecne, pán premiér, ja som vyhodnocoval len to, čo ste si do programového vyhlásenia vlády dali. A ak ste tam dali, že chcete pomôcť týmto skupinám, tak som očakával, že aspoň trochu pomenujete, že v čom, okrem teda toho vyjadrenia pána ministra pôdohospodárstva, ktorý povedal, že sa stretne so všetkými a podebatuje, aké sú možnosti. Ak ste, lebo vy ste si to dali medzi krátkodobé priority. Tak len upozorňujem na to, že medzi vašimi krátkodobými prioritami, ktoré ste si dali, je pomoc týmto najzraniteľnejším skupinám, ale nikde ďalej ju pomenúvanú nemáte. To je všetko, to je vecná pripomienka. To, že máte úmysel na to alebo k tomu pristúpiť, je chvályhodné, iba upozorňujem, že v tom dokumente, ktorý ste predniesli, to nebolo. Aspoň ja som to nenašiel.
Kvorka, Ján, poslanec NR SR (2018-12-03):
Ďakujem pekne. Celá tá debata, ktorá sa tu rozprúdila, jednoznačne ukazuje, že opozícia nemôže stráviť, že tu prichádza dačo, ktorého cieľom je jednoznačne odstránenie sociálnych rozdielov. A v tom sa my, predstavitelia a zástupcovia SMER-u, jednoznačne líšime s predstaviteľmi opozície. Najlepšie to tu poukázal teraz v tom svojom príspevku poslednom pán poslanec Baránik, kde odišiel úplne od témy a rozprával o čomsi bludnom, čo jednoducho sám dobre vie, že nedokážu urobiť. Ale vrátim sa k tomu, čo prejednávame. Jednoducho cieľom tohto zákona, dámy a páni, si treba uvedomiť, je odstránenie sociálnych rozdielov. Je to pomoc, ktorú jednoducho každý privíta. A nerobil by som tu strašiaka, pretože pri tomto zákone je potrebné si uvedomiť, že jednu oblasť musí, je technická, ktorú musí realizovať rezort školstva, a druhá oblasť sú ľudské zdroje. To je to, čo tuná padlo, to som pozorne počúval v príspevkoch, ako sa bude zabezpečovať, ja neviem, technickými prostriedkami zdroje, budovy, ako sa bude zabezpečovať počet ľudí, ktorí budú okolo toho pôsobiť. Ani na toto sa nezabudlo. A na záver chcem dodať, že nezabudlo sa ani na typ tých detí, ktoré jednoducho majú určené, že sa nemôžu spoločne stravovať v jedálňach spoločnými obedmi, pretože majú voľakési diagnózy od lekárov. Aj toto je zabezpečené, aj na toto sa, vážení páni a dámy, pamätalo.
Dostál, Ondrej, poslanec NR SR (2020-02-20):
Ďakujem. Pán poslanec Tomáš, ja naozaj by som rád vedel, že či existuje vôbec nejaké vaše verejné vystúpenie, v ktorom by ste neklamali, nie uviedli diskutabilné tvrdenie, tvrdenie, ktoré má viac výkladov, ale, ale také, kde by ste neklamali, lebo vy ste povedali na moju adresu, že boli ste súčasťou mnohých vlád. Ja som nebol súčasťou žiadnej vlády, ale aj keď ste to mysleli tak, že vládnych koalícií, ja som poslancom v tomto volebnom období a som opozičný poslanec a predtým som bol poslancom jeden jedinýkrát v období Radičovej vlády. To nie je mnohých vlád. Hovorili ste, že áno, za všetkých vlád sa, sa porušovali legislatívne pravidlá. Ja som sa aj za Radičovej vlády snažil na to upozorňovať, snažil som sa apelovať na to, aby skrátené legislatívne konania boli iba v situácii, keď na to sú zákonom dané dôvody, a teda pevne verím, že budúca vláda v tomto zmení prístup a nebude zneužívať skrátené legislatívne konania, ako ste to robili vy počas celú dobu trvania. Povedali ste, že len mňa zaujíma legislatívny proces, ľudí to nezaujíma. Tak ja pevne dúfam, že nežijeme v krajine, v ktorej ľudí nezaujíma, či sa dodržiavajú, alebo porušujú zákony. Ak sa vám ten zákon nepáči, tak ho pokojne zmeňte, zrušte tri čítania, povedzte, že tam nemajú byť žiadne lehoty, povedzte, že na skrátené legislatívne konania nemusia byť žiadne dôvody. Však tri volebné obdobia ste vládli. Prečo ste toho nezmenili? Prečo, prečo ich porušujete? A povedali ste, argumentujúc, že aká sekera, že rodinné prídavky majú platiť až od 1. 1. 2021. No presne tak. A aký môže byť dôvod na skrátené legislatívne konanie vo februári 2020 na zákon, ktorý má platiť od 1. januára 2021? Buďte taký dobrý, aspoň toto mi vysvetlite.
Přidal, Alojz, poslanec NR SR (2013-02-13):
V súlade s rozhodnutím predsedu Národnej rady Slovenskej republiky z 11. januára 2013, je to rozhodnutie č. 348, a podľa § 71 rokovacieho poriadku Národnej rady Slovenskej republiky navrhujem, aby predmetný návrh zákona prerokoval Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Takisto navrhujem za gestorský výbor Národnej rady Slovenskej republiky Výbor pre hospodárske záležitosti. Odporúčam tiež, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani podpredsedníčka Národnej rady, prosím, otvorte k predmetnému návrhu zákona všeobecnú rozpravu.
Danko, Andrej, predseda NR SR (2017-03-31):
Ďakujem. Pán poslanec, pán europoslanec, pán Vladimír Maňka.
Paška, Pavol, predseda NR SR (2012-06-22):
Pán poslanec Matovič.
Danko, Andrej, podpredseda NR SR (2023-12-19):
Procedurálny, pán poslanec Vančo.
Kadúc, Miroslav, poslanec NR SR (2012-11-07):
Ďakujem za slovo. Vážená pani predsedajúca, vážené panie poslankyne, páni poslanci, vážení prítomní, Ústavnoprávny výbor Národnej rady ma 9. októbra 2012 určil za spravodajcu k návrhu poslancov Národnej rady Miroslava Beblavého a Lucie Žitňanskej na vydanie zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov. Návrh zákona bol doručený poslancom v zákone ustanovenej lehote, 15-dňovej lehote pred schôdzou Národnej rady, na ktorej sa uskutočňuje jeho prvé čítanie, a konštatujem, že uvedený návrh spĺňa po formálno-právnej stránke náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada Slovenskej republiky uzniesla podľa § 73 ods. 3 písm. c) zákona o rokovacom poriadku na tom, že po rozprave uvedený návrh zákona prerokuje v druhom čítaní. V súlade s rozhodnutím predsedu Národnej rady z 28. septembra 2012 č. 237 navrhujem, aby návrh zákona prerokoval Ústavnoprávny výbor Národnej rady, ktorý navrhujem aj ako gestorský výbor. Odporúčam lehotu na prerokovanie návrhu zákona v druhom čítaní v gestorskom výbore do 32 dní od prerokovania návrhu zákona Národnej rady Slovenskej republiky v prvom čítaní. Pani predsedajúca, prosím, otvorte rozpravu.
P. Paška, predseda NR SR: (2009-06-24):
(Hlasovanie.) 135 prítomných, 78 za, 57 sa zdržalo. Sme v treťom čítaní . Otváram rozpravu. Nie je záujem vystúpiť v rozprave. Vyhlasujem ju za skončenú a budeme hlasovať.
Mažgút, Ján, poslanec NR SR (2024-04-23):
Ďakujem pekne, pán predsedajúci. Ďakujem, o záverečné slovo nemám záujem. Pokiaľ ide o termín hlasovania, navrhujem zajtra o jedenástej hodine. Ďakujem pekne.
Bugár, Béla, podpredseda NR SR (2019-09-25):
Prezentujme sa a hlasujme. (Hlasovanie.) Prítomných 133 poslancov, za 45, proti 29, zdržalo sa 54 poslancov, 5 nehlasovali. Návrh sme neschválili. Prosím teraz pani poslankyňu Grausovú, aby uviedla hlasovanie v prvom čítaní o návrhu poslancov Kotlebu, Schlosára, Nehézovej, Drobného a Krupu na vydanie zákona, ktorým sa mení a dopĺňa zákon č. 73/1986 Zb. o umelom prerušení tehotenstva (tlač 1625). (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Jany Nehézovej, Stanislava Drobného a Petra Krupu na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov , tlač 1625.)
Blaha, Ľuboš, podpredseda NR SR (2023-12-19):
Ako ďalší sa do rozpravy prihlásil pán poslanec Richard Vašečka, nech sa páči. Nie je tu, jeho vystúpenie prepadá. Pán poslanec Dávid Dej. Nemám takú informáciu, že by malo byť teraz grémium. Keď ju budem mať, tak vám dám vedieť, dobre? Potom sa dozvieme, dobre? Zatiaľ takúto informáciu nemám. Nech sa páči, pán poslanec Dej, môžte hovoriť.
Jurinová, Erika, poslankyňa NR SR (2017-04-04):
Ďakujem pekne. Pani kolegyňa, hovorila si, že sa zvýšil  – no, finančný? – no, že štát platí viac teda za tie stacionáre, no ale stále si uvedomme, že ide aj teraz, aj pri tom všetkom, ako sa hovorí o tom zneužívaní, o 3-tisíc klientov v porovnaní s 15- alebo 16-tisícami ľudí, ktorí sú v pobytových službách dokopy. Takže je to aj tak nepomerné číslo. Alebo keď si to porovnáme s tým, že v odkázanosti je ročne 55-tisíc ľudí, tak 3-tisíc, to je úplne nič oproti tomu, koľko ľudí zostáva v starostlivosti a bez možnože nejakej pomoci štátu. Tak podľa mňa stále neobstojí tá podmienka, že ministerstvo išlo takýmito tvrdými, tvrdými opatreniami na likvidáciu denných stacionárov, namiesto toho, aby rozvíjalo ambulantné služby, ktoré sú aj tak veľmi slabo rozvinuté na Slovensku. Ďakujem pekne.
Abrhan, Pavol, poslanec NR SR (2015-09-16):
Ako? Nerozumel som.
Vašečka, Richard, poslanec NR SR (2013-03-15):
Ďakujem. Ja by som chcel poďakovať Braňovi za to, že tie veci ešte teda objasnil. A je to prvé čítanie, možno, ako už bolo poznamenané aj v niektorých vyjadreniach, že niekedy nie celkom dobre vystihujeme, v čom je problém, pretože nie sme právnici a tomuto zákonu sme sa nevenovali vopred v medzirezortnom pripomienkovaní. Preto teda aj navrhujem a môj postoj k tomu je taký spolu s poslancom Škripekom, aby táto diskusia mohla prebehnúť o tak vážnej otázke aj mimo len právnických kruhov, aby tento bod bol stiahnutý alebo vynechaný a my podáme aj v druhom čítaní pozmeňujúci návrh, aby takáto vec bola učinená. Nie preto, že by sme chceli podporovať nenávisť alebo, naopak, neumožniť lepšie eliminovať nejaké nenávistné konanie, ale preto, aby táto vec sa objasnila, vyjasnila, aby sa dosiahol na nej konsenzus a aby sme sa prípadne mohli zhodnúť aj v čím širšej miere, nielen aby tam bolo niečo vsunuté ako nejaký záujem drobnej skupiny, ale aby o tom bola seriózna spoločenská diskusia, aj odborná diskusia, aj tu v pléne Národnej rady. Takže budem rád, budem rád, keď v tejto veci budeme vedieť sa porozprávať aj s pánom ministrom, prípadne s poslancami vládnej strany a dosiahnuť nejaký vhodný spoločný výsledok. Ďakujem.
P. Paška, predseda NR SR: (2009-04-28):
(Hlasovanie.) 132 prítomných, 84 za, 48 sa zdržalo. Sme v treťom čítaní . Otváram rozpravu. Neprihlásil sa nikto. Vyhlasujem ju za skončenú. Budeme hlasovať.
Danko, Andrej, podpredseda NR SR (2024-06-14):
Ďakujem. Prerušujem rokovanie o tomto bode programu. Ďalším bodom programu je prvé čítanie o návrhu poslankyne Zuzany Števulovej a Lucii Plavákovej na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov. Návrh zákona je uverejnený ako tlač 243, návrh na jeho pridelenie na prerokovanie výborom je v rozhodnutí č. 257. Dávam slovo poslankyni Števulovej, aby návrh zákona uviedla. Poslankyňa Števulová nie je v sále, stráca... (Reakcia z pléna.) Nie? (Reakcia z pléna.) Vy neurčujete body. Body určuje program schôdze a je jedno, či máte nejaké dohody, nedohody. Ideme podľa programu tak, ako ho mám daný tu ja, dobre? Takže poslankyňa Števulová? (K predsedajúcemu pristúpil poslanec Hargaš a krátko sa s ním rozprával mimo mikrofónu. ) Dávam poslancovi dve minúty, aby zistil, kde je poslankyňa Števulová. Prerušujem schôdzu do 9.42 hod. (Krátka prestávka.)
Blanár, Juraj, podpredseda NR SR (2021-05-12):
Na vaše vystúpenie evidujem tri faktické poznámky. Vážené panie poslankyne, páni poslanci, keďže sme už pred sedemnástou hodinou jednu minútu, takže nás čaká ešte záverečné vystúpenie pána ministra, predpokladám. (Reakcia ministra.) A pán minister dokonca že by sa chcel do rozpravy, aby bolo možné naňho reagovať, tak z tohto dôvodu by som prerušil rokovanie o tomto bode teraz, aby sme sa mohli pripraviť na hlasovanie. Vyhlasujem päťminútovú prestávku a budeme pokračovať faktickými poznámkami na vystúpenie rečníka, pána predsedu Kremského. (Prestávka.) (Po prestávke. Zaznievanie gongu.)
Poliačik, Martin, poslanec NR SR (2013-05-21):
Ďakujem, pani predsedajúca. Chcem len zareagovať na tú časť v podstate, o ktorej hovoril pán kolega Hrušovský, že, s tým skalopevným presvedčením, že sa tu ideme naozaj baviť o díleroch a budeme sa baviť o zliberalizovaní, si dá vždycky záležať na tom, aby použil to slovo, podmienok pre dílerov drog. Čo nie je pravda, nie je pravda. Pretože tá hraničná, tá hraničná, tie hraničné množstvá, o ktorých sa tu rozprávame, jednoducho tam sa, tam sa ten človek, ktorý drží tú drogu, vlastne až následkom expertízy dozvie, že pod akú sadzbu spadá. On dopredu nijakým spôsobom nemôže vedieť, či množstvo drogy, ktoré má pri sebe na vlastnú spotrebu, už preňho znamená štyri roky, alebo nie. A ja som si, ja som čakal, že takýto argument príde, tak som si priniesol názornú ukážku, hej. Hašiš. Desaťnásobok bežnej dávky vyzerá nejak takto. (Rečník rozbaľuje balíček.) Čo si bežne môže zadovážiť mladý človek, dostane od kamaráta alebo mu to, alebo mu to niekto dá. Je to takáto malá hrudka. A to, že či bude vyhodnotený zákonom ako díler, podľa toho, čo si ty hovoril, Pali, alebo či bude iba ako držiteľ, či prekročí, alebo neprekročí tú, tú magickú hranicu desaťnásobku, záleží od toho, koľko marihuany fajčil v predchádzajúcom živote, akú má toleranciu, aký je obsah tuku v jeho tele pomerný, aká je koncentrácia účinnej látky v tej veci. A toto všetko zistí až expertíza po tom, ako ho nejaký policajt s tým chytí. Ale ty vieš so skalopevnou tvárou povedať: Tento chlapec je díler. A to je chyba, lebo toto tu, toto tu nie je prejavom kriminality, toto tu je prejavom rekreačného užívania drogy. Ja nevravím, že je správne, ale je to stále držba a užívanie. A tvrdím, že by to nemalo byť trestné. Záujem? (Reakcia na príchod poslanca Hlinu k rečníckemu pultu. Smiech v pléne. Reakcia poslanca Hlinu.)
Grendel, Gábor, podpredseda NR SR (2021-06-16):
Pán poslanec Marek Kotleba.
Lengvarský, Vladimír, minister zdravotníctva SR (2022-09-20):
Ďakujem pekne. Ako odpoveď pani poslankyni, tento rok je vykrytý v prevádzke a budúci rok a ďalšie roky sme sa dohodli s ministerstvom financií, že na to bude osobitná kolónka, kde bude teda financovanie tohto ústavu alebo prípadne ďalšieho financované priamo zo štátneho rozpočtu. Ďakujem.
Číž, Miroslav, doterajší podpredseda NR SR (2010-07-08):
Pán poslanec Vladimír Jánoš.
Obrimčáková, Bibiána, poslankyňa NR SR (2011-09-07):
Ďakujem pekne. Ja by som takisto chcela dať za pravdu pánovi poslancovi Čaplovičovi v oblasti financovania súkromných a cirkevných škôl, že pri zaraďovaní do siete práve pri súkromných školách sme po skúsenostiach z praxe museli upraviť zákon č. 596/2003 Z. z. o štátnej správe v školstve a školskej samospráve, lebo sme zistili, že veľakrát materiálno-technické vybavenie škôl nezodpovedalo požiadavkám vybavenosti škôl, nehovoriac o tom, že chýbali aj kvalita a kvalifikovanosť pedagogických zamestnancov. Ďakujem.
Zmajkovičová, Renáta, podpredsedníčka NR SR (2012-10-25):
S faktickými poznámkami traja poslanci. Uzatváram možnosť, štyria, uzatváram možnosť prihlásiť sa s faktickou poznámkou. Pán poslanec Muránsky.
Hambálek, Augustín, poslanec NR SR (2022-02-15):
Ďakujem, pán predseda. Vážené panie poslankyne, páni poslanci, v rozprave vystúpil jeden pán poslanec, nebol podaný žiadny procedurálny návrh. Preto, prosím, pán predseda, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Sulík, Richard, predseda NR SR (2011-09-14):
Pán poslanec, a, prepáčte.
P. Hrušovský, predseda NR SR: (2002-11-19):
S faktickými poznámkami pán podpredseda Bugár.
Bugár, Béla, podpredseda NR SR (2019-06-24):
Na vystúpenie pani poslankyne s faktickými poznámkami traja. Končím možnosť sa prihlásiť. Pán poslanec Heger, nech sa páči.
Hrnčiar, Andrej, podpredseda NR SR (2018-10-17):
Štyri faktické poznámky. Nech sa páči, pán poslanec Kollár.
Kvasnička, Marián, poslanec NR SR (2015-06-25):
Vážená pani predsedajúca, milí kolegovia, kolegyne, poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona aj z toho, čo povedal kolega Abrhan, je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby výbory predmetný návrh zákona prerokovali do 10. septembra 2015 a gestorský výbor do 11. septembra 2015. Vážená pani predsedajúca, ďakujem, skončil som. Otvorte rozpravu, prosím.
Bugár, Béla, podpredseda NR SR (2019-06-19):
Ďakujem pekne. Otváram všeobecnú rozpravu a pýtam sa, či sa hlási niekto ústne do rozpravy. Nie, vyhlasujem rozpravu za skončenú. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany, tlač 1410. Pán minister, nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany v znení neskorších predpisov , tlač 1410.)
Grendel, Gábor, podpredseda NR SR (2022-09-20):
Dávam teraz slovo spravodajkyni, ktorú určil navrhnutý gestorský výbor pre zdravotníctvo, predsedníčke tohto výboru, pani poslankyni Jane Bittó Cigánikovej.
Verešová, Anna, poslankyňa NR SR (2016-04-27):
Vidím, že máme úplne rovnaké zmýšľanie aj s pani poslankyňou Kačšákovou, aj s Jurinovou. Presne to som chcela pripomenúť. A ja si myslím, že všetkým nám tu treba pripomenúť rokovací poriadok, že skrátené legislatívne konanie je možné za mimoriadnych okolností, keď môže dôjsť k ohrozeniu základných ľudských práv a slobôd alebo bezpečnosti alebo ak hrozia štátu značné hospodárske škody. Ja teda ako nová ten rokovací poriadok naozaj čítam a teraz vnímam, že naozaj vláda tu pripomína alebo dokladuje, že implementácia programového obdobia 2014 až ´20 je v druhom kvartáli roku 2016 ešte len na začiatku. Ale veď vládli ste vy! Takže naozaj ste takto ohrozili krajinu a zdôvodňujete tu, že existuje finančná hrozba v podobe nevyčerpania prostriedkov z európskych štrukturálnych a investičných fondov. Však je to vláda kontinuity a pokračujete vo vládnutí. Veľmi sa čudujem, že sa vám toto mohlo stať.
Hort, Milan, podpredseda NR SR (2011-10-18):
Ďakujem pekne. Otváram všeobecnú rozpravu. Do rozpravy som nedostal žiadnu písomnú prihlášku, a tak sa pýtam, kto sa do rozpravy hlási ústne? Nikto. Vyhlasujem všeobecnú rozpravu za skončenú. Prerušujem rokovanie aj o tomto bode programu. Ďakujem aj spravodajkyni aj pánovi podpredsedovi vlády a pristúpime teraz k prvému čítaniu o vládnom návrhu zákona o uznávaní a výkone rozhodnutí, ktorými sa ukladá trestná sankcia nespojená s odňatím slobody alebo probačné opatrenie na účely dohľadu v Európskej únii . Tento vládny návrh zákona je uverejnený ako tlač č. 498 a návrh na prerokovanie výborom je v rozhodnutí č. 504. Vítam na rokovaní Národnej rady ministerku spravodlivosti, pani Luciu Žitňanskú, a prosím ju, aby vládny návrh zákona uviedla a odôvodnila. Nech sa páči.
Kollár, Boris, predseda NR SR (2021-05-11):
Prosím vás pekne, poslanci, ukľudnime sa v sále. (Reakcia z pléna.) Prosím, pán poslanec Pročko, prosím pekne, nerušte priebeh schôdze. (Reakcia z pléna.) Dajte ešte raz čas poslankyni Vaľovej. Dajte čas, prosím, nový, náhradný pani poslankyni Vaľovej.
B. Bugár, podpredseda NR SR: (2002-05-16):
(Hlasovanie.) Prítomných je 114 poslancov, za 113, nehlasoval 1. Konštatujem, že návrh zákona sme postúpili do druhého čítania. Nech sa páči, môžete pokračovať. O. Szabó, poslankyňa: V súlade s § 74 ods. 1 a 2 zákona o rokovacom poriadku Národnej rady Slovenskej republiky v znení neskorších predpisov a rozhodnutím predsedu Národnej rady Slovenskej republiky odporúčam prijať rozhodnutie o pridelení uvedeného návrhu týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre ľudské práva a národnosti a Výboru Národnej rady Slovenskej republiky pre obranu a bezpečnosť ako gestorskému výboru. Zároveň odporúčam tento návrh zákona prerokovať v druhom čítaní vo výboroch do 30 dní, v gestorskom výbore do 32 dní od jeho prerokovania v prvom čítaní na schôdzi. Ďakujem.
Valocký, Jozef, poslanec NR SR (2012-12-05):
Ďalej, prosím, pán predseda, dajte hlasovať o pozmeňujúcom návrhu pána poslanca Ježíka.
Kéry, Marián, poslanec NR SR (2017-04-07):
Ďakujem za slovo. Pán poslanec Vašečka, ja ťa považujem za jedného seriózneho a slušného človeka a naozaj ma veľmi nemilo prekvapilo, keď si vystúpil a povedal si, že nie, že sme len fašisti a že ti pripomíname fašistov, ale že sme horší ako fašisti. Ja si dovolím dať ti krátke školenie. Fašizmus je krajne pravicová ideológia, extrémistická, ktorá vznikla v 20. rokoch v Taliansku. Hlavní predstavitelia Benito Mussolini, Palmieri, Gentile. V dvadsiatom prvom si Mussolini založil fašistickú stranu, o rok neskôr, v dvadsiatom druhom pochodoval na Rím. Následne ho kráľ Viktor Emanuel III. musel vymenovať za ministerského predsedu. Mohol by som pokračovať ďalej. Fašizmus šíril zlo. Ešte pred nacizmom zaútočili fašisti vojensky na Etiópiu, vtedajší Habeš, a rozpútali vojnový konflikt a potom spolupracovali s Hitlerom. A ty sa nehanbíš nás nazvať fašistami a horšími ako fašistami? Ja viem, môžeš mať pocit nejakej frustrácie, môžeš byť nahnevaný, môžeš politicky nesúhlasiť s nami, ale prosím ťa, v budúcnosti sa vyvaruj takýchto tvrdých vyjadrení. Ďakujem pekne.
P. Paška, predseda NR SR: (2008-02-12):
(Hlasovanie.) 140 prítomných, 59 za, 61 proti, 19 sa zdržalo, 1 nehlasoval. Nebudeme pokračovať v druhom čítaní v rokovaní o tomto návrhu zákona. Toto bolo posledné hlasovanie. Ešte procedurálne návrhy majú pani poslankyňa Laššáková a pani poslankyňa Mušková. Nech sa páči.
Grendel, Gábor, podpredseda NR SR (2020-11-25):
Pán poslanec Kazda.
Hort, Milan, podpredseda NR SR (2011-02-09):
Ďalej do rozpravy je prihlásený pán poslanec Martin Fronc. Nech sa páči.
Grendel, Gábor, podpredseda NR SR (2020-05-19):
Pán spravodajca, chcete reagovať na faktické poznámky? Ak áno stlačte, prosím, trojku. Ďakujem.